บาทเปิด 32.90/92 บาทต่อดอลลาร์ แข็งค่า
เงินบาทเปิดตลาด 32.90/92 บาทต่อดอลลาร์ แข็งค่า หลังดอลล์อ่อนจากตัวเลขแรงงานสหรัฐฯพุ่งสูงเป็นประวัติการณ์จากโควิด-19
3 เม.ย. 2563

นักบริหารเงินจากธนาคากรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 32.90/92 บาท/ดอลลาร์ แข็งค่าจากเย็น วานนี้ที่ปิดตลาดที่ระดับ 33.00 บาท/ดอลลาร์
เช้านี้เงินบาทแข็งค่าขึ้น หลังจากดอลลาร์สหรัฐปรับตัวอ่อนค่าลง เนื่องจากเมื่อคืนนี้ในการรายงานตัวเลขการขอรับสวัสดิการการว่างงานของชาวอเมริกัน พุ่งขึ้นสู่ระดับ 6.6 ล้านคน ถือเป็นระดับสูงสุดเป็นประวัติการณ์
"ยอดผู้มาลงชื่อขอรับสวัสดิการว่างงานในสหรัฐพุ่งไป 6.6 ล้านคน ตรงนี้แสดงให้เห็นว่าสถานการณ์โควิด-19 ยังเป็นตัวกดดันเศรษฐกิจและภาคธุรกิจของสหรัฐ ทำให้ดอลลาร์อ่อนค่าลง" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 32.80-32.90 บาท/ดอลลาร์ และเชื่อว่าวันนี้บาทคงไม่กลับไปแตะระดับ 33.00 บาท/ดอลลาร์